section_heading: Osnivanje, Burdens i The Silhouette (2005. – 2007.)
paragraph_text: Grupu su 2005. godine osnovali norveški glazbenik Rune "Blasphemer" Eriksen (član grupa Aura Noir i Mezzerschmitt te bivši član sastava Mayhem) te portugalska pjevačica Carmen Susana Simões (bivša članica sastava Aenima). Nakon što su joj se pridružili basist Jaime S. Ferreira i bubnjar João Samora, grupa je započela rad na svojem debitantskom albumu pod imenom Burdens. Burdens je konačno u siječnju 2006. godine objavila francuska diskografska kuća Season of Mist; album je označio odmak od Eriksenovog prethodnog black metal glazbenog stila, zamjenjujući ga doom metalom, dok su melankolični vokali pjevačice bili uvelike inspirirani portugalskim fadom.<ref> season-of-mist.com: Biografija sastava. Pristupljeno 16. ožujka 2017.